Kosovski ministar vanjskih poslova Behgjet Pacolli zabranio je srpskoj premijerki ulazak na Kosovo nakon njezine izjave u Beogradu, gdje je u nazočnosti šefa delegacije EU u Srbiji, Sama Fabrizia, rekla kako na Kosovu ‘imate posla s ljudima koji su doslovce izašli iz šume, dok su neki od njih teroristi’.





‘Imate posla s ljudima, mislim, koji i jesu doslovno izašli iz šume. Neki od njih su i teroristi koji nisu osuđeni, bili su optuženi, bili su u Haškom tribunalu, nisu osuđeni samo zato što su u tom procesu svi svjedoci ubijeni. I to je ono što mene plaši’, rekla je Brnabić na tiskovnoj konferenciji.

Odgovor Prištine nije trebalo dugo čekati. Kosovski ministar vanjskih poslova u objavi na Facebooku izjavu srpske premijerke opisao je kao ‘odvratnu i potpuno neprihvatljivu’.

‘Brnabić ne može ući na Kosovo dokle god bude vodila rasističku i nezakonitu ideologiju protiv naroda Kosova i između etničkih skupina koje ovdje žive’, rekao je Pacolli i optužio srpsku premijerku za ‘institucionalizirani rasizam’, prenio je portal Kossev.

Pacoli je na Twiter napisao da su tvrdnje Ane Brnabić, izrečene u nazočnosti šefa Misije Europske unije u Beogradu Sema Fabrizija, potpuno neprihvatljive.

Disgusting and utterly unacceptable the comment of the Serbian @SerbianPM Ana Brnanic in the presence of the Head of #EU🇪🇺Delegation in #Serbia @FabriziSem on #Kosovo🇽🇰. This institutionalized racism in Serbia that has the feeds in the sick ultranationalist ideology… — Behgjet Pacolli (@pacollibehgjet) 29. svibnja 2019.

O izjavi Brnabić oglasio se i kosovski premijer Hashim Thaci, koji je zatražio od EU da što prije osudi i distancira se od ‘rasističkog govora srpskih dužnosnika’.

Najnovija diplomatska eskalacija dolazi dva dana nakon što je na sjevernom Kosovu došlo do policijske intervencije, u kojoj je uhićeno dvadeset i devet pripadnika policije optuženih za korupciju i kriminal. Srpske vlasti na čelu s predsjednikom Aleksandrom Vučićem intervenciju su protumačili kao napad na kosovske Srbe.

R.I. /Foto:Blic.rs